উপজেলা নির্বাচন: তফসিল ঘোষণার আগেই জামালগঞ্জে প্রচারণা শুরু প্রার্থীদের | সিলেট টাইমস্ বিডি
Home সুনামগঞ্জ উপজেলা নির্বাচন: তফসিল ঘোষণার আগেই জামালগঞ্জে প্রচারণা শুরু প্রার্থীদের
উপজেলা নির্বাচন: তফসিল ঘোষণার আগেই জামালগঞ্জে প্রচারণা শুরু প্রার্থীদের
Posted By: sylhettimesPosted date: January 09, 2019 In: সুনামগঞ্জ
জামালগঞ্জ প্রতিনিধিঃ আগামী ফেব্রুয়ারী মাসে উপজেলা নির্বাচনের তফসিল ঘোষণা হবে, এরই মধ্যে প্রচারণায় শুরু করেছেন জামালগঞ্জ উপজেলা পরিষদের সম্ভাব্য চেয়ারম্যান, ভাইস চেয়ারম্যান প্রার্থীরা।
নানা ভাবে নিজে ও সমর্থকদের দিয়ে মাঠে প্রার্থীতার বিষয়ে জানান দিচ্ছেন তারা। সামাজিক যোগাযোগ মাধ্যমে ইতোমধ্যে প্রচারণাও শুরু করেছেন। তবে আ’লীগের সম্ভাব্য প্রার্থীদেরই তৎপরতা লক্ষ্য করা যাচ্ছে বেশি।
এই তুলনায় বিএনপির সম্ভাব্য প্রার্থীদের তৎপরতা চোখে পড়ছে না। জাতীয় সংসদ নির্বাচনে ভরাডুবির পর মনোবল হারিয়ে বিএনপি নেতাকর্মীরা এখন প্রায় নিষ্ক্রিয়। যার ফলে মাঠে আ’লীগ প্রার্থীরাই আলোচনায় রয়েছেন।
বিগত নির্বাচনে চরম দ্বন্দ্ব-কোন্দলের কারণে আওয়ামীলীগ সমর্থীত প্রার্থীর পরাজয় হয়েছিল বলে মনে করেন আ’লীগের তৃণমূল নেতাকর্মীরা। তবে সম্প্রতি জাতীয় সংসদ নির্বাচনকে কেন্দ্র করে পুরনো বিভেদ ভুলে নেতাকর্মীরা ঐক্যবদ্ধ হওয়ায় এবার বিজয়ের ব্যাপারে আশাবাদী তারা। সদ্য অনুষ্ঠিত জাতীয় সংসদ নির্বাচনে প্রতিটি উপজেলায়ই আওয়ামী লীগের নেতাকর্মীরা ঐক্যবদ্ধ ছিলেন।
ঐক্যের সেই শক্তি নিয়ে উপজেলা পরিষদ নির্বাচনেও তারা মাঠে নামবেন বলে জানিয়েছেন। উপজেলা চেয়ারম্যান পদপ্রার্থী হিসেবে প্রচার প্রচারণা চালাচ্ছেন জামালগঞ্জ উপজেলায় ইউপি চেয়ারম্যান ও জেলা আওয়ামী লীগের সহ-সভাপতি রেজাউল করিম শামীম, তার সঙ্গে সাবেক দুই বারের উপজেলা পরিষদ চেয়ারম্যান ও মুক্তিযোদ্ধা ইউসুফ আল আজাদ ও উপজেলা আওয়ামীলীগের সহ সভাপতি আব্দুল মুকিত চৌধুরী মাঠে আছেন।
উপজেলা ভাইস চেয়ারম্যান পদপ্রার্থী হিসেবে সামাজিক যোগাযোগ সহ বিভিন্ন ভাবে প্রচার প্রচারণা শুরু করছেন গণমাধ্যম কর্মী ওয়ালিউল্লাহ সরকার, সাবেক ছাত্রলীগ নেতা গণমাধ্যম কর্মী আকবর হোসেন, আং আহাদ, জিয়াউর রহমান জিয়া, হাবিবুর রহমান হাবিব, ও উপজেলা আওয়ামীলীগ নেতা গোলাম জিলানী আফিন্দী রাজু বর্তমান ভাইসচেয়ারম্যান মু.রশিদ আহমদ, উলামালিগ সভাপতি মাওঃ আব্দুল আওয়ালসহ আরো অনেকেরেই নাম শুনা যাচ্ছে।
গণমাধ্যম কর্মী মোঃ ওয়ালী উল্লাহ সরকার বলেন আমি বিএনপি থেকে আওয়ামিলীগে নতুন যোগ দিয়েছি, তাই চাইলেই আমাকে মনোনয়ন দেবেনা দল। তাই আগে থেকেই ভাইস চেয়ারম্যান সতন্ত্র প্রার্থী হওয়ার সিদ্ধান্ত আমার। আর আমি অথিত থেকেই নির্বাচন করে আসছি। যদি জনগণ মনে করেন আমার দ্বারা এলাকা ও জনগণের উপকার হবে। তাহলে জনগণ আমাকে তাদের সমর্থনসহ ভোট দিয়ে নির্বাচিত বরবেন। আর অতীতে জনগণ অনেককেই নির্বাচিত করেছেন আশা আর প্রাপ্তি কতটুকু হয়েছে তা তরুণ প্রজন্মসহ কারো অজানা নয়।
সিসিকের বিদ্যুৎ বিলের তিন কোটি ২৮ লাখ টাকা পরিশোধ
সিলেট পিটিআই’এ ইব্রাহিম ও ফারুকের রাজত্ব